బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
భారత్-పాక్ యుద్ధనేపథ్యంతో రానా సినిమా
బాహుబలి క్రేజ్ రానా స్టేటస్ను అమాంతం పెంచేసింది.
TNN | Updated:
Jan 9, 2016, 08:17AM IST
భారత్-పాక్ యుద్ధనేపథ్యంతో రానా సినిమా?
బాహుబలి క్రేజ్ రానా స్టేటస్ ను అమాంతం పెంచేసింది. అతను చేసే తరువాత సినిమాపై ఆసక్తిని పెంచింది. పీవీపీ సినిమా సంస్థతో రానా త్రిభాషా చిత్రం చేయడానికి ఒప్పుకున్న సంగతి తెలిసిందే. దానికి ‘ఘాజీ’ అనే టైటిల్ ను ఖరారు చేశారు. తెలుగు, తమిళ, హిందీ భాషల్లో ఒకేసారి దీనిని నిర్మించడానికి ప్లాన్ చేస్తున్నారు. కాగా ఈ సినిమా కథ చాలా ఆసక్తిగా ఉండేట్టు తెలుస్తోంది. కంచె సినిమా 1939 నాటి రెండో ప్రపంచయుద్ధ నేపథ్యంతో నడుస్తుంది. అదే విధంగా రానా సినిమా 1971వ నాటి ఇండో-పాక్ వార్ కథాంశంతో రూపొందుతోంది. ఈ విషయాన్ని రానా కూడా ఓ సారి అన్నారు. తన అభిమానులంతా మాస్ సినిమా చేస్తే బాగుంటుందని అంటున్నారట, అయితే యుద్ధం కన్నా మాస్ ఏముంది అంటూ రానా వ్యాఖ్యానించారు. ఈ సినిమాలో నావికా దళ యుద్ధాన్ని చూపిస్తారు. నేలపై సైనికుల యుద్ధాలు చాలా సార్లు సినిమాలుగా వచ్చాయి. అందుకే కొత్తంగా నావికదళం చేసే యుద్ధాలను చిత్రిస్తారట. సినిమా పేరు కూడా 1971 ఇండోపాక్ యుద్ధంలో మునిగిపోయిన పాకిస్తాన్ సబ్ మెరైన్ పేరునే పెట్టారు. ఆ సబ్ మెరైన్ పేరు ‘పీఎన్ఎస్ ఘాజీ’. సినిమా షూటింగ్ కూడా రెండు రోజుల క్రితమే మొదలైంది.